Fem år etter at Holmenkollen Turisthotell åpnet, brant det ned til grunnen. Brannårsaken er fortsatt uviss, men man tror at det var et levende lys som startet brannen. Kort tid etter startet prosessen med å bygge opp hotellet igjen, denne gangen dobbelt så stort og enda mer utsmykket enn det første. På dette tidspunktet åpnet også Holmenkollbanen, og ved endestasjonen (som den gang var Besserud stasjon) sto det vognmenn med kalesjevogn for å frakte gjestene opp det siste veistykket. Hotellet hadde rike treskjærerarbeider og tallrike verandaer.